Colors of the Wind

"Colors of the Wind" (בעברית: "צבעי הרוח") הוא שיר שנכתב והולחן על ידי אלן מנקן וסטיבן שוורץ עבור הסרט "פוקהונטס" של חברת וולט דיסני שיצא לאור בשנת 1995. השיר מהווה את שיר הנושא של הסרט, והוקלט עבור הסרט על ידי הזמרת והשחקנית האמריקאית ג'ודי קוהן, שביצעה את קטעי השירה של פוקהונטס בסרט. השיר הוא בלדת פופ העוסקת באנימיזם ובטבע. הליריקה שלו הושוותה לתרבות העידן החדש. השיר שווק כסינגל הראשון מתוך פסקול הסרט בהקלטה של ונסה ויליאמס והגיע למקום הרביעי במצעד הבילבורד הוט 100. השיר קיבל תגובות חיוביות ממבקרים, וכמה מהם אף הצהירו כי זה אחד השירים הטובים שנכללו בסרטי דיסני. השיר זכה בפרס אוסקר לשיר המקורי הטוב ביותר, פרס גראמי לשיר המקורי הטוב ביותר מסרט ובפרס גלובוס הזהב לשיר המקורי הטוב ביותר מסרט. לאחר מותו של הווארד אשמן, חברת וולט דיסני חיפשה מוזיקאי אחר שישתף פעולה עם אלן מנקן על מנת להלחין פסקולים לסרטי ההנפשה השונים. בסופו של דבר פנתה החברה אל סטיבן שוורץ, מלחין שכתב והליחן מוזיקה למספר מופעי ברודוויי בשנות ה-70. שוורץ הסכים להצעה. שוורץ רצה לכתוב שיר לסצנה בסרט בו פוקהונטס מתעמתת עם ג'ון סמית' על התפיסה האירוצנטרית(אנ') שלו. "Colors of the Wind" היה השיר הראשון שנכתב לסרט. שוורץ סיפר כי "השיר השפיע על הפיתוח של שאר הסרט". בנוסף, סיפר שוורץ כי השיר היה בהשראת יצירות שירה, מוזיקה ופולקלור אינדיאניות, מכתב מפורסם שנשלח לקונגרס של ארצות הברית על ידי צ'יף סיאטל בנוגע ליחס של האנושות לטבע, וגם בהשראת יצירות מוזיקליות של אוסקר המרשטיין העוסקות בדעות קדומות. מנקן הגדיר את השיר כ"אחד השירים החשובים ביותר" שהוא אי פעם כתב. מנקן ושוורץ עבדו מאוחר יותר גם על הפסקולים לסרטים הגיבן מנוטרדאם ומכושפת. השיר בוצע מאוחר יותר על ידי אמנים שונים, ביניהם אשנטי, בריאן וילסון וונסה הדג'נס. ונסה ויליאמס נבחרה לביצוע השיר בשל הצלחת הסינגל שלה "Save the Best for Last", בלדת פופ משנת 1992. הגרסה של ויליאמס היא שיר פופ למבוגרים ללא מילות הפתיחה של הגרסה שהופיעה בסרט. בגרסה זו מופיע ביל מילר מנגן בחליל אינדיאני. בשנת 1995 השתתפה ריטה בדיבוב סרט ההנפשה "פוקהונטס" של חברת וולט דיסני, בו דיבבה את הדמות הראשית. 2002: אשנטי (Disneymania) 2004: כריסטי קרלסון רומנו (Greatest Disney TV & Film Hits) 2007: ונסה הדג'נס (Disneymania 5) 2011: בריאן וילסון (In the Key of Disney) 2015: טורי קלי (We Love Disney) מידע על היצירה "Colors of the Wind" באתר מיוזיק בריינז מידע על הקומפוזיציה "Colors of the Wind" באתר AllMusic גרסאות נוספות ל"Colors of the Wind" באתר SecondHandSongs אירונצטריות היא תפיסת עולם המעדיפה את תרבות המערב על פני אנשים שאינם חלק בתרבות זו. Shenton, Mark (27 באוקטובר 2016). "Stephen Schwartz: I had no idea how cut-throat and mean theatre was'". The Stage. נבדק ב-12 בפברואר 2018. {{cite web}}: (עזרה) "Stephen Schwartz Comments on Disney's Pocahontas" (PDF). stephenschwartz.com. 2010. אורכב מ-המקור (PDF) ב-24 בספטמבר 2015. נבדק ב-24 במאי 2015. {{cite web}}: (עזרה) Snetiker, Marc (22 ביולי 2015). "Alan Menken tells stories behind 7 classic Disney songs". Entertainment Weekly. נבדק ב-12 בפברואר 2018. {{cite journal}}: (עזרה) Mackie, Drew (9 בדצמבר 1992). "Disney's Pocahontas Has Been Painting with All the Colors of the Wind for 20 Years". People. {{cite journal}}: (עזרה) "Vanessa Williams comes to Fallsview Casino in August". Niagara Falls Review. 10 במאי 2017. נבדק ב-13 בפברואר 2018. {{cite web}}: (עזרה) "'N Sync, Usher, Ashanti Dip Into 'Disneymania'". Billboard. 22 באוגוסט 2002. נבדק ב-26 באפריל 2018. {{cite journal}}: (עזרה) "Disney – Disneymania 5". AllMusic. 27 במרץ 2007. נבדק ב-14 במרץ 2018. {{cite web}}: (עזרה)